text: Kære mor!
  08 maj 2011 kl. 08.10
  Det var mors dag søndag og det kunne ses på TV SYD, hvor vi hyldede mor i hele vores flade klokken 19.30.
  Mor er populær. Det er der ingen tvivl om. Næsten 350 af vores facebookvenner har nomineret deres mor til "Alletiders mor". Derudover har adskillige indsendt fotos af deres mor.
  Ifølge sociolog Birthe Linddal, så er det et uomtvisteligt faktum, at mødre ofrer sig mere end fædre og det er måske der årsagen til at mor er mere populær end far, skal findes.
  Vi prøver også at nå ind til kernen af det at være en god mor. Hvad vil det sige? Vi tog på fødeafdelingen på Kolding Sygehus for at finde sandheden om en god mor blandt kvinder, der skulle føde for alleførste gang.
  Og så er der jo de kvinder, der under ingen omstændigheder ønsker at være mor. Ifølge Birthe Linddal, så lever vi i en tid, hvor det er blevet mere legitimt at vælge moderskabet fra og det er en tid, der understøtter individet og ikke moderskabet.
  